wickkiey/tamil-wikipedia-markdown huggingface dataset:
# 1973 கானோ வானூர்தி விபத்து



**கானோ வானூர்தி விபத்து**(*Kano Air Disaster*) 1973 சனவரி 22,ம் திகதி போயிங் 707-3D3C வகை வானூர்தி நைஜீரியாவின் கனோ பன்னாட்டு வானூர்தி நிலையத்தில், தரையிறங்க முயன்றபோது மோசமான காலநிலையால் பற்சக்கரம் பொறிவடைந்து விபத்துக்குள்ளானதில், 176 பேர் கொல்லப்பட்டனர் 26 பேர் காயங்களுடன் உயிர்தப்பினர். இப்பயணத்தின்போது 193 பயணிகள் மற்றும் 9 சிப்பந்திகள் இருந்ததாக மூலத்தகவல் உள்ளது. இது நைசீரியாவின் மிக மோசமான ஆகாயமார்க பேரிடரென்பது குறிப்பிடத்தக்கது.  

## வானூர்தி
அலியா(*Alia*) என்ற நிறுவனம், குத்தகை முறையில் இயக்கிவந்த போயிங் 707 வகை வானூர்தியான இது, நைசீரியா ஏர்வேசுக்கு சொந்தமானதாகும். சம்பவத்தன்று சவுதி அரேபியாவின் ஜித்தாவிலிருந்து, நைசீரியாவின் லாகோசு நோக்கி, இசுலாம் புனிதப்பயணிகளை அழைத்துக்கொண்டு திரும்பிக்கொண்டிருந்த நேரத்தில் மோசமான வானிலை நிலவி பலத்த காற்று வீசத்தொடங்கியதால், வானூர்தி குழுவினர் கானோ விமான தளத்தை நோக்கி திருப்ப முடிவுசெய்ததாக தெரிகிறது. போயிங் 707 வானூர்தி தரையிறக்க முற்பட்டபோது வலதுபக்க இறங்கமைப்பு கால் சரிந்து ஓடுபாதையில் 180° பாகையில் திரும்பி சறுக்கி தீப்பிடித்து.
# சி.எச்.மோடு

**சி.எச்.மோடு (chmod)** என்னும் கட்டளையை யுனிக்ஸ் இயங்குதளங்களில் பயன்படுத்த முடியும். இதன் மூலம் கனினியில் உள்ள கோப்புகளுக்கான அனுமதியை மாற்ற முடியும். இது கோப்புகளை பார்த்தல், மாற்றுதல், நீக்குதல், தொகுத்தல், இயக்குதல் உள்ளிட்ட வேலைகளை செய்வதற்கான அனுமதிகளை மாற்றித் தரும். சேஞ்சு மோடு (***ch**ange **mod**e*) என்பதன் சுருக்கமாகவே சி.எச்.மோடு என்று அழைக்கப்படுகிறது.  

## பயன்படுத்தும் முறை
<source lang="bash">  
chmod [options] mode[,mode] file1 [file2 ...]  
</source>  

- <tt>-R</tt> கோப்புறைக்கு உள்ளிருக்கும் கோப்புகளிலும் மாற்றங்களை ஏற்படுத்தும்
- <tt>-f</tt> பிழை ஏற்பட்டாலும் மாற்றத்தை தொடரும்
- <tt>-v</tt> மாற்றப்பட்ட விவரங்களை காட்டும்

கோப்புகளை பட்டியலிட்டு பார்க்க, <tt>ls</tt>, <tt>stat</tt> ஆகிய கட்டளைகளை வழங்கலாம்.  

<source lang="bash">  
$ ls -l findPhoneNumbers.sh  
-rwxr-xr-- 1 dgerman staff 823 Dec 16 15:03 findPhoneNumbers.sh  
$ stat -c %a findPhoneNumbers.sh  
754  
</source>  

அனுமதிகள் ஒன்பது எழுத்துகளில் காட்டப்படும். முதல் மூன்று எழுத்துகள், இந்த கட்டளையை வழங்குபவருக்கான அதிகாரங்களை காட்டுகிறது. இரண்டாவதாக உள்ள மூன்று எழுத்துகள், இவருடன் சேர்ந்த குழுவினருக்கான அனுமதிகளை குறிக்கின்றன. இறுதியாக உள்ள மூன்றெழுத்துகள் மற்றவர்களுக்கான அனுமதியைக் குறிக்கின்றன  

### நிலைகள்
இந்தக் கட்டளையை வழங்குவதற்கு மூன்று எண்கள் தேவைப்படும். இவை ஒவ்வொன்றும், மேற்கூறிய அதிகாரங்களை வழங்குவதற்கானவை.  

<tt>r</tt>, <tt>w</tt>, <tt>x</tt> ஆகியன பார்த்தல், எழுதுதல், இயக்குதல் உள்ளிட்ட மூன்றையும் குறிக்கும்.  

| # | அனுமதி | rwx |  |
| --- | --- | --- | --- |
| 7 | பார்க்க, மாற்ற, இயக்க | rwx |  |
| 6 | பார்க்க, மாற்ற | rw- |  |
| 5 | பார்க்க, இயக்க | r-x |  |
| 4 | பார்க்க மட்டும் | r-- |  |
| 3 | மாற்ற, இயக்க | -wx |  |
| 2 | மாற்ற மட்டும் | -w- |  |
| 1 | இயக்க மட்டும் | --x |  |
| 0 | அனுமதிகள் இல்லை | --- | } |

பார்ப்பதற்கான அனுமதியைக் கொண்டு கோப்பை திறந்து பார்க்க மட்டுமே முடியும். மாற்றுவதற்கான அனுமதியைக் கொண்டு கோப்பை திருத்தவோ, நீக்கவோ முடியும். இயக்குவதற்கான அனுமதியைக் கொண்டு கோப்பை இயக்க முடியும். கோப்பு மென்பொருளாகவோ பயன்பாடாகவோ இருந்தால் இயங்கும். இல்லாவிடில் இயங்காது.
# வார்ப்புரு:Helpbox


| style = width:auto;background:#f5faff;font-size:90%;line-height:1.6em;  
| basestyle = background:#cee0f2;  
| titlestyle = font-size:130%;padding-:0.4em;padding-:0.4em; display:block;margin-bottom:; }  
| title = }}  
| headingstyle = padding:0.1em 0.25em 0.15em;}  
| contentstyle = padding-top:0.15em;  

| heading1 = }  
| content1 = }  
| heading2 = }  
| content2 = }  
| heading3 = }  
| content3 = }  
| heading4 = }  
| content4 = }  
| heading5 = }  
| content5 = }  
| heading6 = }  
| content6 = }  
| heading7 = }  
| content7 = }  
| heading8 = }  
| content8 = }  
| heading9 = }  
| content9 = }  
| heading10 = }  
| content10 = }  
| heading11 = }  
| content11 = }  
| heading12 = }  
| content12 = }  
| heading13 = }  
| content13 = }  
| heading14 = }  
| content14 = }  
| heading15 = }  
| content15 = }  
| heading16 = }  
| content16 = }  
| heading17 = }  
| content17 = }  
| heading18 = }  
| content18 = }  
| heading19 = }  
| content19 = }  
| heading20 = }  
| content20 = }  

| navbar =  

}}<noinclude></noinclude>
# இருநைட்ரசன் மூவாக்சைடு


தாழ் வெப்பநிலைகளில் அதாவது நீர்ம மற்றும் திண்ம நிலைகளில் இருநைட்ரசன் மூவாக்சைடு மட்டுமே தனித்துப் பிரிக்கக் கூடியதாக உள்ளது. உயர் வெப்பநிலைகளில் வேதிச்சமநிலை இச்சேர்மத்தின் பகுதிப்பொருட்களாய் உள்ள வாயுக்களுக்கு சாதகமாக இருக்கிறது. *K*<sub>பிரிகை</sub>&nbsp;= 193&nbsp;kPa (25&nbsp;°செ).  

## அமைப்பும் பிணைப்பும்
குறிப்பாக N–N பிணைப்புகள் ஐதரசீனில் இருப்பது போல (145 பிக்கோமீட்டர்) பிணைப்பு நீளம் கொண்டுள்ளன. எனினும் இருநைட்ரசன் மூவாக்சைடில் வழக்கத்திற்கு மாறாக நீளமான N–N பிணைப்புகள் 186 பிக்கோமீட்டர் நீளமும் பெற்றிருப்பதுண்டு. இருநைட்ரசன் நான்காக்சைடு போன்ற சில நைட்ரசன் ஆக்சைடுகளும் 175 பிக்கோமீட்டர் நீளமுள்ள பிணைப்புகளுடன் உள்ளன. N<sub>2</sub>O<sub>3</sub> மூலக்கூறானது சமதள அமைப்புடன் Cs சீரொழுங்கை வெளிப்படுத்துகிறது.  
இங்கு காட்டப்பட்டுள்ள பரிமாணங்கள் , வாயுநிலை N2O3 இன் தாழ் வெப்பநிலை நுண்ணலை அலைமாலையியல் அமைப்பாகும்:  

<>  

</>.  

நீருடன் கலக்கும் போது உருவாகும் இச்சேர்மம், நிலைப்புத் தன்மையற்ற நைட்ரசு அமிலத்தின் நீரிலி வடிவமாகும். மாறாக, உண்மையான நீரிலி வடிவத்தின் O=N–O–N=O அமைப்புடன் ஒருவகையும் எதிர்நோக்கப்படுகிறது. ஆனால், இவ்வமைப்பில் மாற்று வடிவம் ஏதும் அறியப்படவில்லை. நைட்ரசு அமிலம் உடனடியாகப் பயன்படுத்தப்படாவிட்டால் அது நைட்ரிக் ஆக்சைடு மற்றும் நைட்ரிக் அமிலமாக சிதைவடைந்து விடுகிறது. இருநைட்ரசன் மூவாக்சைடை காரக் கரைசல்களுடன் சேர்த்தால் சிலசமயங்களில் நைட்ரைட்டு உப்புகள் தோன்றுகின்றன.  

:N<sub>2</sub>O<sub>3</sub> + 2 NaOH → 2 NaNO<sub>2</sub> + H<sub>2</sub>O
# மகாத்தி



**மகாத்தி நகரம்** அல்லது **மகாட்டி** (*City of Makati*, ), பிலிப்பீன்சு தலைநகரம் மணிலா பெருநகரத்தின் பதினாறு நகரங்களில் ஒன்றாகும். மகாத்தி பிலிப்பீன்சின் நிதிய மையமாகும். பல வெளிநாட்டு தூதரகங்களும் இங்கு அமைந்திருப்பதால் பன்னாட்டுத் தொடர்பாடலுக்கும் இது முதன்மையான நகரமாக விளங்குகின்றது.  
529,039 மக்கள்தொகை கொண்ட மகாத்தி நாட்டின் 16ஆவது பெரிய நகரமாகவும் உலகில் மக்கள்தொகை அடர்வைக் கொண்டு 41ஆவது நகரமாகவும் உள்ளது; இதன் மக்களடர்வு சதுர கிலோமீட்டருக்கு 19,336 குடிகளாக உள்ளது.  

1960களில் மகாத்தி பிலிப்பீன்சின் நிதி தலைநகரமாக ஆனது. இங்குதான் பிலிப்பீன்சின் பங்குச்சந்தையும் மகாத்தி வணிகச் சங்கமும் உள்ளது.  

பன்முக பண்பாட்டு வாழ்க்கை நிலையுடைய வாழும் மகாத்தியில் பன்னாட்டு விவகாரங்களுக்கான மையமாகவும் விளங்குகின்றது; மெட்ரோவன் முதன்மையான கேளிக்கைத் தலமாகவும் உள்ளது.  
பல்லின மக்களும் வாழும் இங்கு முதன்மையான அங்காடி வளாகங்களும் அடுக்கு வீடுகளும் நிதிய மையங்களும் தங்கு விடுதிகளும் கேளிக்கை மையங்களும் அமைந்துள்ளன.  

## Barangay

| Barangay | Population (2004) | Population (2010) | Area (km<sup>2</sup>) | District |  |
| --- | --- | --- | --- | --- | --- |
| Bangkal | 22,433 | 23,378 | 0.74 | 1st |  |
| Bel-Air | 9,330 | 18,280 | 1.71 | 1st |  |
| Carmona | 3,699 | 3,096 | 0.34 | 1st |  |
| Cembo | 25,815 | 27,998 | 0.22 | 2nd |  |
| Comembo | 14,174 | 14,433 | 0.27 | 2nd |  |
| Dasmariñas | 5,757 | 5,654 | 1.90 | 1st |  |
| East Rembo | 23,902 | 26,433 | 0.44 | 2nd |  |
| Forbes Park | 3,420 | 2,533 | 2.53 | 1st |  |
| Guadalupe Nuevo | 22,493 | 18,271 | 0.57 | 2nd |  |
| Guadalupe Viejo | 13,632 | 16,411 | 0.62 | 2nd |  |
| Kasilawan | 6,224 | 5,291 | 0.09 | 1st |  |
| La Paz | 8,843 | 7,931 | 0.32 | 1st |  |
| Magallanes | 7,509 | 5,576 | 1.20 | 1st |  |
| Olympia | 20,172 | 21,270 | 0.44 | 1st |  |
| Palanan | 16,614 | 17,283 | 0.65 | 1st |  |
| Pembo | 35,035 | 44,803 | 1.23 | 2nd |  |
| Pinagkaisahan | 6,186 | 5,804 | 0.16 | 2nd |  |
| Pio del Pilar | 22,495 | 27,035 | 1.20 | 1st |  |
| Pitogo | 13,367 | 15,332 | 0.14 | 2nd |  |
| Poblacion | 8,446 | 17,120 | 0.46 | 1st |  |
| Rizal | 37,022 | 41,959 | 3.55 | 2nd |  |
| San Antonio | 12,226 | 11,443 | 0.89 | 1st |  |
| San Isidro | 8,686 | 7,589 | 0.50 | 1st |  |
| San Lorenzo | 6,487 | 10,006 | 2.09 | 1st |  |
| Santa Cruz | 7,419 | 7,440 | 0.47 | 1st |  |
| Singkamas | 6,226 | 7,426 | 0.13 | 1st |  |
| South Cembo | 13,570 | 14,672 | 0.20 | 2nd |  |
| Tejeros | 16,820 | 13,868 | 0.29 | 1st |  |
| Urdaneta | 3,817 | 3,717 | 0.74 | 1st |  |
| Valenzuela | 5,908 | 7,261 | 0.24 | 1st |  |
| West Rembo | 28,889 | 28,406 | 0.55 | 2nd | } |

## மேற்சான்றுகள்
# கணபதிப்பிள்ளை

**கணபதிப்பிள்ளை** என்ற பெயரில் உள்ள கட்டுரைகள்:  

- சி. கணபதிப்பிள்ளை, பண்டிதமணி (1899-1986)
- க. கணபதிப்பிள்ளை, பேராசிரியர் (1902-1968)
- மு. கணபதிப்பிள்ளை, தென்புலோலியூர், தமிழறிஞர்
- க. நா. கணபதிப்பிள்ளை, சின்னமணி, வில்லிசைக் கலைஞர் (1936-2015)
- எஸ். வி. ஆர். கணபதிப்பிள்ளை, மெல்லிசை, பொப் இசைப் பாடகர்
- கணபதிப்பிள்ளை சச்சிதானந்தன், கவிஞர் (1921-2008)

---
# ஓசுமியம் ஈராக்சைடு


**ஓசுமியம் ஈராக்சைடு** (இலங்கை முறை: **ஒசுமியம் ஈரொட்சைட்டு**) *(Osmium dioxide)* என்பது OsO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது பழுப்பிலிருந்து கருப்பு நிறமான படிகத் துகளாகக் காணப்படுகிறது. ஆனால் ஒற்றைப் படிகம் தங்க நிறத்திலும் உலோகங்களின் கடத்துகைப் பண்பையும் வெளிப்படுத்துகிறது. இச்சேர்மம் உரூத்தைல் நோக்குருவில் படிகமாகிறது. அதாவது உரூத்தைல் கனிமத்தின் இணைப்புத் திறனை ஓசுமியம் ஈராக்சைடும் பெற்றுள்ளது.  

## தயாரிப்பு
சோடியம் குளோரேட்டு, ஓசுமியம் நான்காக்சைடு மற்றும் நைட்ரிக் ஆக்சைடு போன்ற ஆக்சிசனேற்றிகள் ஓசுமியத்துடன் 600° செ வெப்பநிலையில் வினை புரிந்து ஓசுமியம் ஈராக்சைடு தயாரிக்கப்படுகிறது. வேதியியல் போக்கு வினைகளைப் பயன்படுத்தினால் 7x5x3 மி.மீ<sup>3</sup>.அளவுள்ள பெரிய அளவிலான ஓசுமியம் ஈராக்சைடு படிகங்களைத் தயாரிக்க முடியும்:  
: OsO<sub>2</sub> + O<sub>2</sub> OsO<sub>4</sub>  
. ஒற்றைப் படிகங்கள் உலோகத் தடைமையாக ~15 μΩ செ.மீ அளவை வெளிப்படுத்துகின்றன. ஆவியாகும் OsO<sub>4</sub> சேர்மத்தின் மீள்வினையில் உருவாகும் O<sub>2</sub> கொண்டு செல்லும் முகவராக இங்குச் செயல்படுகிறது.  

## வினைகள்
ஓசுமியம் ஈராக்சைடு தண்ணீரில் கரைவதில்லை. ஆனால், நீர்த்த ஐதரோகுளோரிக் அமிலத்தால் தாக்கப்படுகிறது. படிகங்கள் உரூத்தைல் கட்டமைப்பில் காணப்படுகின்றன. ஓசுமியம் நான்காக்சைடைப் போல இதுவொன்றும் நச்சுத் தன்மையுடன் காணப்படவில்லை.
# விசும்பு (நூல்)


**விசும்பு**, எழுத்தாளர் ஜெயமோகன் எழுதிய 12 அறிவியல் புனைகதைகளின் தொகுதி. இக்கதைகள் ஆரம்பத்தில் திண்ணை இணைய இதழில் வெளிவந்து பின்னர் எனி இந்தியன் பதிப்பகம் அதன் பின் கிழக்கு பதிப்பகத்தால் தொகுப்பாக வெளியிடப்பட்டது. மேலை அறிவியலுடன் இந்திய பாரம்பரிய அறிவியல் சந்திக்கும் புள்ளியில் இக்கதைகள் இயங்குகின்றன.  

## உள்ளடக்கம்
இத்தொகுப்பில் கீழ்க்கண்ட கதைகள் உள்ளன.  
- ஐந்தாவது மருந்து
- இங்கே, இங்கேயே…
- விசும்பு
- பூர்ணம்
- பித்தம்
- உற்று நோக்கும் பறவை
- நம்பிக்கையாளன்
- நாக்கு, தமிழ் இலக்கிய வடிவங்கள் நேற்று இன்று நாளை: ஓர் ஆய்வு

இந்த தொகுதியில் உள்ள பித்தம் , ஐந்தாவது மருந்து போன்ற கதைகள் சித்த மருத்துவப் பின்னணி கொண்டவை. அறிவியல் புனைகதைகள் மேலைநாட்டில் பரவலாக எழுதப்படுகின்றன. அவற்றை முன்னுதாரணமாகக் கொண்டு தமிழிலும் நிறைய கதைகள் எழுதப்படுகின்றன. அவற்றுக்கு ஆதாரமாக இருப்பது மேலைநாட்டு அறிவியல். தமிழ்நாட்டுக்கே உரிய சில அறிவியல்களங்கள் உண்டு. சித்தமருத்துவம், புராதனமான ரசவாதம், தியானம் போன்றவை. அவற்றை அடிப்படையாகக் கொண்டுதான் தமிழுக்கே உரிய அறிவியல் புனைகதைகளை எழுதமுடியும். அந்த நோக்கில் இந்த கதைகளை எழுதியிருப்பதாக முன்னுரையில் ஜெயமோகன் சொல்கிறார். இக்கதைகள் அறிவியல் புனைகதை என்ற வகைக்குள் எவ்வாறு பொருந்துகிறது என்பதை விளக்கும் ஜெயமோகன், தரமான அறிவியல் புனைவு என்பது நடைமுறை அறிவியலுடன் நமது ஆழ்மனம் தனக்குரிய பாரம்பரிய அறிவியல் முறையுடன் தொடர்பு கொள்ளும்பொழுது உருவாகிறது என்கிறார்.
# பின்-உணர்வுப்பதிவியம்


**பின்-உணர்வுப்பதிவியம்** அல்லது **பின்-உணர்வுப்பதிவுவாதம்** (Post-Impressionism) என்பது, ஓவியர் எடுவார்ட் மனேயுடன் தொடங்கி பிரான்சில் உருவாகி வளர்ந்த ஓவியப் பாணியொன்றக் குறிக்கிறது. இது, முதன்மையாக ஒரு பிரெஞ்சுக் கலை இயக்கம் ஆகும். இது ஏறத்தாழ 1886 முதல் 1905 வரையான காலப் பகுதியில், அதாவது கடைசி உணர்வுப்பதிவுவாதக் கண்காட்சிக்கும், போவியத்தின் தொடக்கத்துக்கும் இடைப்பட்ட காலப்பகுதியில் உருவானது. பின்-உணர்வுப்பதிவுவாதம், ஒளியையும், நிறத்தையும் இயற்கையில் இருப்பதுபோலக் காட்டவேண்டும் என்னும் உணர்வுப்பதிவுவாதிகளின் அக்கறைக்கு எதிரான தாக்கமாகவே உருவானது.  

பிரித்தானிய ஓவியரும், ஓவியத் திறனாய்வாளருமான ரோசர் ஃபிரை (Roger Fry) என்பவர் இச்சொல்லுக்கு இணையான ஆங்கிலச் சொல்லை ("Post-Impressionism") பிரெஞ்சு ஓவியத்தின் வளர்ச்சியை விவரிக்கும்போது முதன்முதலில் பயன்படுத்தினார். 1910 ஆம் ஆண்டில் *மனேயும் பின்-உணவுப்பதிவுவாதிகளும்* என்னும் கண்காட்சியொன்றை ஒழுங்கு செய்தபோதே அவர் இப்பெயரைப் பயன்படுத்தினார். உணர்வுப்பதிவியத்தின் கட்டுப்பாடுகளை ஏற்றுக்கொள்ளாத அதேவேளை அதை பின்-உணர்வுப்பதிவியத்தினர் மேலும் விரிவாக்கினர். கடுமையான நிறங்களைத் தொடர்ந்தும் பயன்படுத்திய அவர்கள், ஓவியங்களில் தடிப்பான நிறப்பூச்சைப் பயன்படுத்தியதுடன், உலகில் காண்பவற்றையே ஓவியங்களுக்கான விடயங்களாக எடுத்துக்கொண்டனர். ஆனாலும், வெளிப்பாட்டுத் தாக்கங்களை ஏற்படுத்துவதற்காக வடிவங்களை திரிபுபடுத்தவும், இயற்கைக்கு மாறானதும் மேலெழுந்தவாரியானதுமான நிறங்களைப் பயன்படுத்துவதற்காகவும், வடிவவியல் வடிவங்களுக்கு முக்கியத்துவம் கொடுக்கும் போக்கும் காணப்பட்டது.
# பிலிப்பீன்சின் பொருளாதாரம்



**பிலிப்பீன்சின் பொருளாதாரம்** அனைத்துலக நாணய நிதியத்தின் 2014ஆம் ஆண்டிற்கான புள்ளிவிவரங்களின்படி உலகின் 39வது பெரிய பொருளாதாரமாகும். வெளிப்படும் பொருளாதாரங்களில் ஒன்றாகவும் உள்ளது.  
பிலிப்பீன்சு புதியதாகத் தொழில்மயமான நாடுகளில் ஒன்றாகக் கருதப்படுகின்றது; வேளாண்சார் பொருளாதாரத்திலிருந்து தயாரிப்பு / சேவைகள் சார்ந்தப் பொருளாதாரமாக உருவெடுத்துள்ளது. 2014இல் கொள்வனவு ஆற்றல் சமநிலைப்படியான மொத்த உள்நாட்டு உற்பத்தி $692.223 பில்லியனாக மதிப்பிடப்பட்டுள்ளது.  

குறைகடத்திகளும் மின்னணு கருவிகளும், போக்குவரத்துக் கருவிகள், உடைகள், செப்பு பொருட்கள், பாறைநெய் பொருட்கள், தேங்காய் எண்ணெய், பழங்கள் முதன்மை ஏற்றுமதிப் பொருட்களாக உள்ளன. முதன்மை வணிகக் கூட்டாளிகளாக அமெரிக்க ஐக்கிய நாடு, ஜப்பான், சீன மக்கள் குடியரசு, சிங்கப்பூர், தென் கொரியா, நெதர்லாந்து, ஆங்காங், ஜெர்மனி, சீனக் குடியரசு, மற்றும் தாய்லாந்து நாடுகள் உள்ளன. பிலிப்பீன்சு இந்தோனேசியா, தாய்லாந்து நாடுகளுடன் *புலிக்குட்டிப் பொருளாதாரங்கள்* எனப்படுகின்றன. ஆசியாவில் விரைவாக வளர்ந்து வரும் பொருளாதாரங்களில் ஒன்றாக உள்ளது. நாட்டின் பல்வேறு பிராந்தியங்களுக்கிடையே உள்ள பரந்த வருமான இடைவெளியும் வளர்ச்சி ஏற்றத்தாழ்வுகளும் சமூக நீதித் தேவைகளும் முதன்மையான சிக்கல்களாக உள்ளன. ஊழலைக் குறைப்பதும் கட்டமைப்பில் முதலீட்டைப் பெருக்குவதும் வருங்கால வளர்ச்சிக்கு முக்கியத் தேவையாகும்.  
## மேற்சான்றுகள்
# அக்டோபர் 2015



**அக்டோபர் 2015** (*October 2015*), 2015 ஆம் ஆண்டின் பத்தாவது மாதமாகும்.  

## சிறப்பு நாட்கள்
- அக்டோபர் 3 - திருநாளைப் போவார் நாயனார் குருபூசை
- அக்டோபர் 10 - அருணந்தி சிவாச்சாரியார் குருபூசை
- அக்டோபர் 13 - நவராத்திரி ஆரம்பம்

## நிகழ்வுகள்

## இறப்புகள்
- அக்டோபர் 3 - ஏ. ஆர். எம். அப்துல் காதர், இலங்கை அரசியல்வாதி (பி. 1936)
- அக்டோபர் 5 - திருமாவளவன், ஈழத்துக் கவிஞர் (பி. 1955)
- அக்டோபர் 7 - ஹசன் ஜமீல், பாக்கித்தானியத் துடுப்பாட்ட வீரர் (பி. 1952)
- அக்டோபர் 9 - என். ரமணி, புல்லாங்குழல் கலைஞர் (பி. 1934)
- அக்டோபர் 9 - ப. ஆப்டீன், ஈழத்து எழுத்தாளர் (பி. 1937)
- அக்டோபர் 10 - மனோரமா, தமிழ்த் திரைப்பட நடிகை (பி. 1937)
- அக்டோபர் 10 - ரிச்சர்டு ஃகெக், வேதியியலுக்கான நோபல் பரிசு பெற்ற அமெரிக்கர் (பி. 1931)
- அக்டோபர் 11 - எஸ். ஏ. டேவிட், ஈழத்துக் கட்டிடக் கலைஞர், காந்தியவாதி (பி. 1924)
- அக்டோபர் 13 - கருப்பையா வேலாயுதம், இலங்கை மலையக அரசியல்வாதி, தொழிற்சங்கத் தலைவர் (பி. 1950)
- அக்டோபர் 18 - தமிழினி, தமிழீழ விடுதலைப் புலிகளின் மகளிர் அமைப்பின் அரசியல் பிரிவுத் தலைவி (பி. 1972)
- அக்டோபர் 21 - வெங்கட் சாமிநாதன், தமிழக எழுத்தாளர், திறனாய்வாளர்
# அருணந்தி சிவாசாரியார்

**அருணந்தி சிவாசாரியார்** (கி.பி. 1180-1275) திருவாவடுதுறை ஆதீன பரம்பரையில் வந்தவர். சைவர்களால், சந்தான குரவர்களுள் ஒருவராக, மெய்கண்ட தேவருக்கு அடுத்த நிலையில் வைத்து மதிக்கப்படுகிறார். சந்தான குரவர்களில் ஒருவர். சிவஞான சித்தியார், இருபா இருபது ஆகிய நூல்களை இயற்றியவர். சைவ சித்தாந்த நூல்களுள் தலையாயதாகக் கருதப்படும் சிவஞான போதத்தை இயற்றியவரான மெய்கண்ட தேவரை இவர் ஆசிரியராகக் கொண்டார்.  

இவர் தமிழ் நாட்டில் திருத்துறையூர் என்னும் ஊரில் ஆதிசைவர் குடும்பத்தில் பிறந்தவர். இவர் இளம் வயதிலே இலக்கண, இலக்கிய நூல்கள் பலவற்றையும் கற்றுத் தேர்ந்ததுடன், சைவ சித்தாந்தக் கோட்பாடுகளில் சிறந்த அறிவு கொண்டவராகவும் தான் அறிந்ததை மற்றவர்களுக்கு உணர்த்தும் திறமை பெற்றவராகவும் இருந்தார்.  

## மெய்கண்டாரைக் குருவாகக் கொள்ளல்
பல மாணவர்களுக்குக் கல்வி கற்பித்து வந்த இவர், தன்னுடைய மாணவர்களிற் பலர் திருவெண்ணெய் நல்லூரைச் சேர்ந்த மெய்கண்ட தேவர் என்பவரிடம் பாடங் கேட்கச் சென்று விட்டதை அறிந்தார். தனது அறிவில் இறுமாப்புக் கொண்டிருந்த அருணந்தியார், மெய்கண்ட தேவரின் சிறப்புத் தான் என்ன என்பதை அறிய விரும்பித் தனது மாணாக்கர்களையும் அழைத்துக்கொண்டு திருவெண்ணெய் நல்லுருக்குச் சென்றார். மெய்கண்ட தேவர், அருணந்தி சிவாச்சாரியாரிலும் வயதில் இளையவர். எனினும், அருணந்தியார் வந்ததைக் கண்டும் காணாதவர்போல இருந்து, மாணவர்களுக்கு ஆணவ பலத்தைப்பற்றிப் பாடம் நடத்திக் கொண்டிருந்தார். சினம் கொண்டு அங்கும் இங்குமாக நடந்து கொண்டிருந்த அருணந்தியார், இடையே குறுக்கிட்டு, ஆணவம் என்றால் என்ன என்று கேட்டார். அருணந்தியாரின் மனநிலையை உணர்ந்துகொண்ட மெய்கண்டார், அவரை நோக்கி, "நீர் நிற்கும் நிலைதான் அது" எனக் கூற, அருணந்தியார் தனது தவறை உணர்ந்து, மெய்கண்ட தேவரைத் தனது குருவாக ஏற்றுக்கொண்டார்.
# பலேடியம்(II) ஆக்சைடு



**பலேடியம்(II) ஆக்சைடு** *(Palladium(II) oxide)* என்பது PdO. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நன்கு வரையறை செய்யப்பட்ட பலேடியச் சேர்மம் இது மட்டுமேயாகும். பலேடியம் உலோகத்துடன் ஆக்சிசன் சேர்த்து வினைப்படுத்தி பலேடியம்(II) ஆக்சைடு தயாரிக்கலாம். 900° செ வெப்பநிலையில் இச்சேர்மம் சிதைந்து மீண்டும் பலேடியம் உலோகம் மற்றும் ஆக்சிசன் வாயுவாக மீள்கிறது. அமிலங்களால் இச்சேர்மம் பாதிக்கப்படுவதில்லை வெப்பநிலைக்குச் சூடுபடுத்தி தயாரிக்கலாம்.  

பலேடியம் நைட்ரேட்டை நீராற்பகுப்பு வினைக்கு உட்படுத்தி அல்லது கரையக்கூடிய பலேடியம் சேர்மத்துடன் வலிமையான காரத்தைச் சேர்த்து வினைப்படுத்தி நீரேற்று வடிவ பலேடியம்(II) ஆக்சைடு தயாரிக்கலாம். இந்நீரேற்று வடிவம் அமிலத்தில் கரைகிறது. பழுப்புநிற நீரேற்று ஆக்சைடைச் சூடேற்றி கருப்புநிற நீரிலி ஆக்சைடாக மாற்றலாம். தண்ணீரின் குறைவான அளவிற்கு ஏற்ப ஆக்சைடின் மீதான அமிலத்தாக்கத்தின் ஏற்புத்திறன் குறைகிறது  

பலேடியம் நைட்ரேட்டுடன் (Pd(NO3)2) காரக் கரைசலைச் சேர்த்தால் நீரேற்ற ஆக்சைடு அதாவது ஐதராக்சைடு ( PdO.nH2O) அடர் மஞ்சள் நிறத்தில் வீழ்படிவாகிறது.  

## பயன்கள்
கரிமத் தொகுப்பு வினைகளில் வினையூக்க ஐதரசனேற்ற வினைகளில் பலேடியம்(II) ஆக்சைடுகள் வினையூக்கிகளாகப் பயன்படுகின்றன.
# வல்லக்கோட்டை


***வல்லக்கோட்டை*** (*Vallakottai*) என்பது 2010ல் வெளியான தமிழ் அதிரடித் திரைப்படம் ஆகும். இதனை வெங்கடேஷ் இயக்கினார். இத்திரைப்படம் மம்மூட்டி நடித்த மாயாவி எனும் 2007 மலையாள திரைப்படத்தின் மறுதயாரிப்பு ஆகும். இதில் அர்ஜுன் முக்கிய கதாப்பாத்திரமாக நடித்துள்ளார். இது நவம்பர் 5, 2010 அன்று வெளியானது.
# சீனாதானா 001


***சீனாதானா 001*** என்பது 2007ல் வெளியான தமிழ், நகைச்சுவைத் திரைப்படம் ஆகும். இத்திரைப்படத்தின் முக்கிய காதாப்பாதிரங்களாக பிரசன்னா மற்றும் சீலா ஆகியோர் நடித்துள்ளனர். இது 2003ல் வெளியான *சி. ஐ. டி. மூஸா* எனும் நகைச்சுவை மலையாளப் படத்தின் மறுதயாரிப்பு ஆகும்.
# பாசுபோரைல் நைட்ரைடு



வேதியியலில் **பாசுபோரைல் நைட்ரைடு** *(Phosphoryl nitride)* என்பது OPN அமைப்பு கொண்ட வினைத்திறனுள்ள இடைநிலையாகும். இவ்விடைநிலையில் நேரியல் அமைப்பில் ஆக்சிசன் பாசுபரசு நைட்ரசன் மூலக்கூறுகள் இணைந்துள்ளன. பாசுபரசு மற்றும் ஆக்சிசன் மூலக்கூறுகள் இரட்டைப் பிணைப்பாலும் ( இது பாசுபோரைல்) பாசுபரசு மற்றும் நைட்ரசன் மூலக்கூறுகள் முப்பிணைப்பாலும் பிணைந்துள்ளன. பாசுபோரைல் மூவசைடை (OP(N3)3) சீரொளியால் ஒளியாற்பகுப்பு வினைக்கு உட்படுத்தும் போது 16 கெல்வின் வெப்பநிலையில் ஆர்கான் அணி தனியாக்கல் நுட்பத்தில் பாசுபோரைல் நைட்ரைடு கிடைக்கிறது. ஒளிமாற்றியமாக்கல் வினையினால் பாசுபோரைல் நைட்ரைடும் அதன் மாற்றியனும் ஒன்றுக்கொன்று இடைமாற்றம் மூலம் மாறிக்கொள்கின்றன.
# குஷ் இராச்சியம்


புது எகிப்திய இராச்சியத்திற்குப் பின்னர் இவ்வம்சத்தினர் மட்டும் தங்களது குஷ் இராச்சியத்துடன், மேல் எகிப்து மற்றும் கீழ் எகிப்து பகுதிகளை இணைத்து ஆண்டனர்.இவ்வம்சத்தினர் எகிப்திய பண்பாட்டை ஏற்றுக்கொண்டாலும், தங்களது குஷ் இராச்சியத்தின் பண்பாட்டையும் எகிப்தில் கலந்தனர். இவ்வம்சத்தினர் நூபியா எனப்படும் தற்கால சூடான் பகுதிகளில், பண்டைய எகிப்தியரைப் போன்றே தங்களுக்கான கல்லறைப் பிரமிடுகளை கட்டிக்கொண்டனர்.  

கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், இவ்வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார்.  

### எகிப்தை ஆண்ட குஷ் இராச்சியத்தின் 25-வது வம்சத்தின் பார்வோன்கள்

| பியே | <></> | யுசிமரே | கிமு 744–714&nbsp; | குர்ரு 17 |  |  |
| --- | --- | --- | --- | --- | --- | --- |
| செபித்கு | ஜெத்கரே | கிமு 714–705&nbsp; | குர்ரு 18 |  |  |  |
| சபாகா | நெபர்-கரே | கிமு 705–690&nbsp; | குர்ரு 15 |  |  |  |
| தகர்க்கா | <></> | குநெபர்தும்ரே | கிமு 690–664&nbsp; | நூரி 1 |  |  |
| தந்தமானி | <></> | பக்கரே | கிமு 664–656&nbsp; | குர்ரு 16 | கிமு 656-இல் 26-வது வம்ச மன்னர் முதலாம் சாம்திக் மேல் எகிப்தின் தீபை நகரத்தைக் கைப்பற்றினார். | } |

## இதனையும் காண்க
- அக்சும் பேரரசு
- பண்டு
# தாலியம்(I) கார்பனேட்டு


| ImageName = Thallium(I) carbonate  
| OtherNames = தாலியம் ஒருகார்பனேட்டு  
| Section1 =  
| Section2 =  
| Section3 =  
| Section7 =  
## பாதுகாப்பு

தாலியம்(I) கார்பனேட்டிடம் இருந்து தவிர்க்க வேண்டியவை அமிலங்கள் மக்னீசியம் உடன் ஐதரைடு, அலுமினியம், ஐதரோகந்தக அமிலம் மற்றும் பாசுபரசு ஐந்தாக்சைடு முதலியனவாகும்.  

## தயாரிப்பு

சூடான தாலியம்(I) ஐதராக்சைடு நீர்க்கரைசலுடன் கார்பன் டை ஆக்சைடு சேர்க்கும் போது தாலியம்(I) கார்பனேட்டு உருவாகிறது.
# அபிராம் தெபோரின்


**அப்ராம் மோயிசெயேவிச் தெபோரின்** (*Abram Moiseyevich Deborin*, ; – மார்ச் 8, 1963) சோவியத் மார்க்சியவாதியும், மெய்யியலாளரும், சோவியத் அறிவியல் கல்விக்கழகக் கல்வியியலாளரும் (1929) ஆவார்.  

புரட்சி இயக்கத்தில் 1890களின் இறுதியில் சேர்ந்து, 1903இல் உருசிய சமூக-சனநாயகத் தொழிலாளர் கட்சியின் போல்செவிக் பிரிவில் சேர்ந்தார். 1907இல் மீண்டும் மென்செவிக் பிரிவுக்கு மாறினார். அங்கு அரசியலிலும் மெய்யியலிலும் ஜார்ஜி பிளிக்கானோவின் மாணாக்கரானார். தெபோரின் பெர்ன் பல்கலைக்கழக மெய்யியல் துறையில் தன் பட்டத்தை 1908இல் பெற்றார். இவர் விரைவில் மார்க்சீய மெய்யியல் நூல்களையும் கட்டுரைகளையும் எழுதலானார்.  

1917 அக்டோபர் புரட்சிக்குப் பிறகு தெபோரின் மென்சவிக்குகளிடம் இருந்து விலகி, சுவெர்துலோவ் பல்கலைக்கழகத்திலும் செம்பேராசிரியர்கள் கல்விக் கழகத்திலும், மெய்யியல் கல்விக் கழகத்திலும் விரிவுரை ஆற்றலானார். மேலும் உடனே "Under the Banner of Marxism," இதழின் பதிப்புப் பணிகளையும் மேற்கொள்ளலானார். இவர் 1926-1931 கால இடைவெளியில் அவ்விதழின் தலைமைப் பொறுப்பிலும் பணியாற்றினார்.
# தென்னிந்திய திருச்சபை ஆண்கள் மேல்நிலைப் பள்ளி



**தென்னிந்திய திருச்சபை ஆண்கள் மேல்நிலைப்பள்ளி** இந்தியாவின் தமிழ்நாட்டில் கோயம்புத்தூரில் இஸ்மாயில் வீதியில் செயற்பட்டுவரும் ஆண்களுக்கான மேல்நிலைப்பள்ளி ஆகும்.  
இது, முன்னதாக **இலண்டன் மிசன் உயர்நிலைப்பள்ளி மற்றும் ஒன்றிய உயர்நிலைப்பள்ளி** என்றறியப்பட்டது. 1831ஆம் ஆண்டில் தொடங்கப்பட்ட இந்த பள்ளியே கோயம்புத்தூர் மாவட்டத்தில் தொடங்கப்பட்ட முதலாவது பள்ளியாகும். இப்பள்ளியில் ஆண்டுதோறும் 2000க்கும் அதிகமான மாணவர்கள் கல்வி பயிலுகின்றனர். இது தென்னிந்திய திருச்சபையால் நிறுவப்பட்ட பள்ளியாகும்.  

## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# பொட்டாசியம் ஆக்சைடு



## பண்புகள் மற்றும் வினைகள்
புளோரைட்டுக்கு எதிரான கட்டமைப்பில் பொட்டாசியம் ஆக்சைடு படிகமாகிறது. இந்நோக்குருவில் எதிர்மின் மற்றும் நேர்மின் அயனிகளின் அமைப்பு கால்சியம் புளோரைடில் அமைந்திருக்கும் அமைவிடத்திற்கு நேரெதிராக உள்ளன. படிகத்தில், பொட்டாசியம் அயனிகள் நான்கு ஆக்சைடு அயனிகளுடன் ஒருங்கிணைவும், ஆக்சைடு அயனிகள் எட்டு பொட்டாசியம் அயனிகளுடன் ஒருங்கிணைவும் கொண்டுள்ளன . பொட்டாசியம் ஆக்சைடு ஒரு கார ஆக்சைடு என்பதால் நீருடன் தீவிரமாக வினைபுரிந்து கடுங்கார பொட்டாசியம் ஐதராக்சைடைத் தருகிறது. நீர் ஈர்க்கும் தன்மையுடன் விளங்குவதால் இச்சேர்மம் வளிமண்டலத்தில் உள்ள நீரை உறிஞ்சி தீவிரமான வினைகளைத் தொடங்கி வைக்கிறது.  

## தொழிற்சாலைகளில் K2O
பொட்டாசியம் ஆக்சைடின் மூலக்கூற்று வாய்ப்பாடான K2O பல்வேறு தொழிற்சாலை பயன்பாட்டு மொழியில் எளிமையாக K என்ற பயன்பாட்டிடுடன் காணப்படுகிறது. உரத்தொழிலில் N-P-K உரங்கள் என்றும், சிமெண்ட் மற்றும் கண்ணாடி உருவாக்கும் வாய்ப்பாடுகளிலும் இவ்வாறே பயன்படுத்தப்படுகிறது. பொட்டாசியம் ஆக்சைடின் சரியான மூலக்கூற்று வாய்ப்பாடு K2O என்றாலும் மேற்கண்ட பொருட்கள் தயாரிப்பில் இது நேரடியாகப் பயன்படுவதில்லை. பொதுவாக பொட்டாசியம் கார்பனேட்டாகவோ அல்லது வேறு பொட்டாசியம் சேர்மங்களாகவோதான் பயன்படுகிறது. உதாரணமாக, பொட்டாசியம் ஆக்சைடின் எடையில் 83 சதவீதம் பொட்டாசியம் இடம்பெற்றுள்ளது. ஆனால், பொட்டாசியம் குளோரைடில் 52 சதவீதம் பொட்டாசியம் மட்டுமே உள்ளது, பொட்டாசியம் குளோரைடால், பொட்டாசியம் ஆக்சைடு வழங்கும் பொட்டாசியத்தின் அளாவைவிடக் குறைவாகவே வழங்க முடிகிறது. இதன்படி ஒரு உரத்தின் எடையில் 30% பொட்டாசியம் குளோரைடு இருப்பதாகக் கொண்டால் பொட்டாசியம் ஆக்சைடு அடிப்படையில் அதன் பொட்டாசியத்தின் அளவு 18.8% மட்டுமே என்பது இதன் பொருளாகும்.
# பொட்டாசியம் ஓசுமேட்டு


**பொட்டாசியம் ஓசுமேட்டு** (Potassium osmate) என்பது K<sub>2</sub>[OsO<sub>2</sub>(OH)<sub>4</sub>]. என்ற மூலக்கூற்று வாய்ப்பாடு கொண்ட கனிம வேதியல் சேர்மம் ஆகும். கருஞ்சிவப்பு நிறத்தில் எதிர்காந்தப் பண்புடன் காணப்படும் , ஒலிஃபின்களின் ஒழுங்கற்ற இரு ஐதராக்சிலேற்றம் வினைக்கு இவ்வுப்பு வினையூக்கியாகச் செயல்படுவதால் வேதியியலில் முக்கியத்துவம் பெற்று கவனத்தைக் கவர்கிறது.  

தொடர்புடைய d2 அணைவுகளில் , ஆக்சோ ஈனிகள் மாறுபக்க (trans) அமைப்பில் உள்ளன. Os=O மற்றும் Os-OH இடைவெளிகள் முறையே 1.75(2) மற்றும் 1.99(2) Å ஆகும். 18 எலக்ட்ரான் விதிக்கு இணங்கியுள்ள உலோக ஆக்சோ அணைவுச் சேர்மத்திற்கு இச்சேர்மம் ஒர் அரிய உதாரணம் ஆகும். 1844 ஆம் ஆண்டில் எட்மண்ட் பிரெமி என்பவரால் முதன்முதலில் பொட்டாசியம் ஓசுமேட்டு கண்டறியப்பட்டது.
# பிளாட்டோனியக் கல்விக்கழகம்

**பிளாட்டோனியக் கல்விக்கழகம்** (*Platonic Academy*, பண்டைய கிரேக்கம்: Ἀκαδημία) பிளாட்டோவால் கிமு 387இல் ஏதென்சில் நிறுவப்பட்டது. தன்னுடைய தனி மெய்யியல் பள்ளியாகிய லைசியம் (Lyceum) கல்வி நிறுவனத்தை அமைப்பதற்கு முன்பு இங்கு அரிசுட்டாட்டில் இருபது ஆண்டுகள் (கி.மு 367 –கி.மு 347) கல்வி கற்றுள்ளார். இது எலனியக் காலம் (Hellenistic period) முழுவதும் ஐயுறவுவாதப் பள்ளியாக, கி.மு 83இல் இலாரிசாவின் பிலோ இறக்கும்வரை தொடர்ந்தது. உரோமக் காலகட்டத்தில் ஏதென்சில் பிளாட்டோவின் மெய்யியல் தொடர்ந்து கற்பிக்கப்பட்டாலும் கி.பி 410க்குப் பிறகே மீண்டும் அது புதுப்பிளாட்டோனிய மையமாகப் புதுப்பிக்கப்பட்டு. இறுதியாக இது முதலாம் ஜசுட்டினியனால் கி.பி 529இல் மூடப்படும்வரை தொடர்ந்தது.  

## இடம்

நிலவரை. கல்விக்கழகம் ஏதென்சுக்கு வடக்கில் இருந்தது.]]  
*கல்விக்கழகம்* ஒரு பள்ளியாகும் முன்பே சிமோன் அவ்விடம் சுற்றி மதிற்சுவரை எழுப்பினார். அதனுள்ளே அறிவுத் தெய்வமான அதீனாவுக்குப் படைக்கப்பட்ட வழிபாட்டுமரமாக ஆலிவ் மரம், பண்டைய ஏதென்சு நகரின் மதிற்சுவருக்கு வெளியே. அமைந்திருந்தது. இந்த இடத்தின் தொல்மரபுப் பெயர் *எக்காடெமியா* (Hekademia, Ἑκαδήμεια). இது செவ்வியற் காலத்தில் கல்விக்கழகமாகப் படிமலர்ந்தது. இது கிமு 6ஆம் நூற்றாண்டளவில் அதீனிய வீரன், அதாவது தொன்ம வீரனான அகாதெமொசுடன் தொடர்புபடுத்தி விளக்கப்பட்டது.
# பாதரச(I) ஆக்சைடு


**பாதரச(I) ஆக்சைடு** *(Mercury(I) oxide)* என்பது Hg2O என்ற மூலக்கூற்று வாய்ப்பாடு கொண்ட கனிம வேதியல் சேர்மம் ஆகும். இவ்வுலோக ஆக்சைடு மெர்குரசு ஆக்சைடு என்றும் அழைக்கப்படுகிறது.  

கருப்பு அல்லது பழுப்பு நிறத்தில் காணப்படும் பாதரச(I) ஆக்சைடு தண்ணீரில் நன்றாகக் கரைகிறது. நச்சுத்தன்மை கொண்ட இச்சேர்மம் மணமற்றும் சுவையற்றும் காணப்படுகிறது. வேதியியல் அடிப்படையில் நிலைப்புத் தன்மையற்று உள்ள இச்சேர்மம் பாதரச(II) ஆக்சைடு மற்றும் பாதரசமாகச் சிதைவடைகிறது.
# துருக்கியின் பொருளாதாரம்



**துருக்கியின் பொருளாதாரத்தை** அனைத்துலக நாணய நிதியம் வளர்ந்து வரும் ஒரு சந்தைப் பொருளாதாரமாக வரையறுத்துள்ளது.நடுவண் ஒற்று முகமையின் உலகத் தரவுநூலில் துருக்கி உலகின் முன்னேறிய நாடுகளில் ஒன்றாகக் குறிப்பிடப்பட்டுள்ளது. பொருளியலாளர்களும் அரசியலாளர்களும் துருக்கியைப் புதியதாக தொழில்மயமான நாடுகளில் ஒன்றாக நோக்குகின்றனர். வேளாண் பொருட்கள்; துணிமணிகள்; தானுந்து ஊர்திகள், கப்பல்கள் மற்றும் பிற போக்குவரத்து சாதனங்கள்; கட்டுமானப் பொருட்கள்; நுகர் மின்னணுவியற் பொருட்கள் மற்றும் வீட்டுப் பயன்பாட்டுக் கருவிகளில் துருக்கி உலகின் முதன்மை உற்பத்தியாளராக விளங்குகின்றது.  
## மேற்சான்றுகள்
# எதிர்வு அடைப்பு உறவு


கணிதத்தில் **எதிர்வு அடைப்பு உறவு** அல்லது **எதிர்வு அடைப்பு** (*reflexive closure*) என்பது ஒரு ஈருறுப்பு உறவு. இது ஒரு கணத்தின் மீது வரையறுக்கப்பட்ட ஈருறுப்பு உறவுடன் தொடர்புபடுத்தப்பட்டு வரையறுக்கப்படுகிறது.  

: *X* கணத்தின் மீது வரையறுக்கப்பட்ட ஈருறுப்பு உறவு *R* எனில், *X* இன் மீது *R* யும் உள்ளடக்கி வரையறுக்கப்படும் மிகச்சிறிய எதிர்வு உறவே எதிர்வு அடைப்பு உறவாகும்.  

எடுத்துக்காட்டு:  
:*X* என்பது வெவ்வேறான எண்களின் கணம்.  

இதில் வரையறுக்கப்பட்ட ஈருறுப்பு உறவு:  
: "*x* < *y*" எனில், *x R y*  

இந்த ஈருறுப்பு உறவின் எதிர்வு அடைப்பு உறவு:  
: "*x* &le; *y*".  

## வரையறை

*X* கணத்தின் மீது வரையறுக்கப்பட்ட ஈருறுப்பு உறவு *R* இன் எதிர்வு அடைவு உறவு *S* :  

:<math>S = R \cup \\{ (x, x) : x \in X \\}</math>  

அதாவது *R* , முற்றொருமை உறவு இரண்டின் ஒன்றிப்பே *R* இன் எதிர்வு அடைப்பு உறவாகும்.
# நைட்ரசனின் கலப்பு ஆக்சைடுகள்

**நைட்ரசனின் கலப்பு ஆக்சைடுகள்** *(Mixed oxides of nitrogen)* என்பவை இருநைட்ரசன் நான்காக்சைடு மற்றும் நைட்ரசன் ஈராக்சைடு (N2O4 மற்றும் NO2) ஆகியனவற்றில் உள்ள நைட்ரிக் ஆக்சைடின் (NO) கரைசலைக் குறிக்கிறது. இதை ஆங்கிலச் சுருக்கக் குறியீட்டில் MON என்று எழுதுவார்கள். ராக்கெட்டுகளின் உந்துபொருள் திட்டத்தில் இக்கலவையை ஒரு ஆக்சிசனேற்றியாகப் பயன்படுத்தலாம். பலவகையான சேர்க்கை அளவுகள் இக்கலவை உருவாக்கத்தில் கையாளப்படுகின்றன. இவ்வகைச் சேர்க்கை அளவுகள் சுருக்கமாக MONi என்ற சுருக்கக் குறியீட்டால் குறிக்கப்படுகிறது. இங்கு i என்பது கல்வையில் உள்ள நைட்ரிக் ஆக்சைடின் சதவீதத்தைக் காட்டுகிறது. உதாரணமாக MON3 என்று குறியிட்டால் அக்கலவையில் 3% நைட்ரிக் ஆக்சைடு இருப்பாதாகப் பொருளாகும். MON25 என்றால் 25% நைட்ரிக் ஆக்சைடு என்று பொருள். அதிகபட்ச வரம்பு MON40% ஆகும். ஐரோப்பாவில் MON1.3 அளவு பரவலாக ராக்கெட் உந்துபொருள் திட்டத்தில் பயன்படுத்தப்படுகிறது. அமெரிக்காவின் நாசாவில் MON 3 பயன்படுத்தப்படுகிறது. நைட்ரிக் ஆக்சைடு அதிக சதவீதம் பயன்படுத்தப்பட்டால் திரவத்தின் அரிக்கும் தன்மை குறைகிறது. செலவு அதிகமாகும் என்பது மட்டுமின்றி ஆக்சிசனேற்ற வீதமும் குறைந்துவிடும் என்பதும் கவனிக்கத் தக்கது ஆகும்.  

கூடுதலாக நைட்ரிக் ஆக்சைடு சேர்ப்பதால் கலவையின் உறைநிலை மேலும் கணிசமாகக் குறைகிறது. தூய்மையான நைட்ரசன் நான்காக்சைடின் உறைநிலை −9 °செ ஆனால் MON3 இல் −15 °செ மற்றும் MON25 இல் −55 °செ ஆகும்
# பண்டைய மெய்யியலாளர்கள் பட்டியல்

இது பண்டைய மெய்யியலாளர்களின் அகரநிரல் பட்டியலாகும்.  

## அ
- அர்ச்சிடாசு
- அரிசுட்டாட்டில்
- அனாக்சகோரசு
- அனாக்சிமாண்டர்
- அனிசியசு மான்லியசு செவேரினசு போயத்தியசு
## ஆ

- ஆண்டிபோன்
- ஆர்ரியான்

## இ

- இப்போகிரேட்டசு
- இயரோக்கிளெசு
- இலாம்பிலிக்கசு
- இலாவோழி
- இலீ யூக்கவ்

## எ

- எலிசின் இப்பியாசு
- எப்பிகியூரசு
- எராக்கிளிட்டசு
- எலியாவின் சீனோ

## க

- கவுடில்யர்
- கன்பியூசியசு

## கா

- காசியசு மேக்சிமசு டைரியசு

## சா

- சாக்ரட்டீசு
- சாமோசின் மிலிசசு
- சால்சிடானின் செனோகிரேட்டசு

## சி

- சினோப்பேவின் டையாகேனசு

## சீ

- சீடோனின் சீனோ

## செ

- செக்சுடசு எம்பிரிக்கசு
- செபேசு
- செனேகா
- செனோபேனசு
- செனோபோன்

## தி

- தியோப்ராசுடசு

## ப

- பர்மேனிடெசு

## பி

- பிரோசியசு
- பிளாட்டோ

## பெ

- பெரிக்டியோன்

## மா

- மார்க்கசு அவுரேலியசு அந்தோனினசு
- மார்க்கசு துல்லியசு சிசெரோ

## மெ

- மெட்டபொண்டிய இப்பாசசு

## மோ

- மோழி

## ழி

- ழிசி

## ழு

- ழுவாங் ழி
# சிவசைலம்



**சிவசைலம்** (Sivasailam) என்பது தென்காசி மாவட்டம், தென்காசி வட்டத்தில் மேற்குத் தொடர்ச்சி மலை அடிவாரத்தில் கருணை ஆற்றுக் (கடனாநதி) கரையில் அமைந்துள்ள ஒரு ஊராட்சி ஆகும்.இவ்வூர் தென்காசிக்கு தெற்கே 25 கி.மீ தொலைவில் அமைந்துள்ளது.சிவசைலம் துணை கிராமங்கள், பெத்தான்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு ஆகும்.  

## புவியியல் தகவல்
கடல் மட்டத்தில் இருந்து இவ்வூர் சராசரியாக 95 மீட்டர் உயரத்தில் இருக்கின்றது. இக்கிராமத்தை பூவன்குறிச்சி, சம்பங்குளம், ஆழ்வார்குறிச்சி மற்றும் செட்டிகுளம் மற்றும் பெத்தன்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.  

## கல்வெட்டு
பூவன்குறிச்சி ஏரியில் ஆண்டு 1916 போது ஒரு கல்வெட்டு கண்டுபிடிக்கப்பட்டது. அது சிவசைலம் கோயில் கல்வெட்டு எண்.519 உள்ளது. கல்வெட்டு ஆம்பூர் , ஆழ்வார்குறிச்சி, பூவன்குறிச்சி, கடயம், கிருஷ்ணாபுரம் போன்ற இடங்களில் மக்களிடம் கடவுளுக்கு வரி சேகரிக்கப்பட்டது என்று சொல்கிறது .  
1916 ல் மற்றொரு கல்வெட்டு ஆம்பூரில் கண்டுபிடிக்கப்பட்டது. கல்வெட்டு எண் 518 ராஜா ரவிவர்மன் பற்றி சொல்கிறது.  
**இந்த கோவிலின் இணையதளம்**  

## போக்குவரத்து தகவல்
சிவசைலத்திற்கு அருகில் உள்ள தொடருந்து நிலையம் ஆழ்வார்குறிச்சி.  

## பேருந்து போக்குவரத்து
- அம்பாசமுத்திரம் - ஆம்பூர் - பூவன்குறிச்சி - சிவசைலம் (19.3 கிலோ மீட்டர்)
- அம்பாசமுத்திரம் - ஆழ்வார்குறிச்சி - செட்டிகுளம் - சிவசைலம் (20 கிலோ மீட்டர்)

## இவற்றையும் காண்க
- சிவசைலம் கோயில்
# பாக்கீர் மாக்கார்


தேசமான்ய மகரூம் **முகம்மது அப்துல் பாக்கீர் மாக்கார்** (*Mohammed Abdul Bakeer Markar*, மே 12, 1917 - செப்டம்பர் 10, 1997) இலங்கை அரசியல்வாதி ஆவார். இவர் நாடாளுமன்ற சபாநாயகராகவும் தென் மாகாண ஆளுனராகவும் பணியாற்றியவர்.  

## ஆரம்ப வாழ்க்கை
பாக்கீர் மாக்கார் தென்னிலங்கையில் பேருவளை என்ற கரையோரப் பகுதியில் குடியேறிய அராபியரான சேக் ஜமாலுதீன்-அல்-தூமி என்பவரின் வழித்தோன்றல் ஆவார். தந்தை அக்கீம் அலியா மரிக்கார் முகம்மது மரிக்கார் மருத்துவக் குடும்பத்தைச் சேர்ந்தவர்.  

கொழும்பு சாஹிரா கல்லூரியில் கல்வி பயின்று, பின்னர் இலங்கை சட்டக் கல்லூரிக்கு சென்று 1950 இல் பட்டம் பெற்றார். இரண்டாம் உலகப் போர்க் காலத்தில் 1942 இல் குடிமைப் பாதுகாப்புப் படையில் இணைந்து சேவையாற்றினார். இதற்கென இந்தியா சென்று பயிற்சி பெற்றார். போரின் பின்னர் சட்டத் துறையில் பணியாற்றினார்.  

## அரசியலில்
பேருவலை நகர சபை உறுப்பினராக தனது அரசியல் வாழ்க்கையை ஆரம்பித்தார். பின்னர் அவர் நகரசபைத் தலைவராகத் தேர்ந்தெடுக்கப்பட்டார். மார்ச் 1960 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக பேருவளைத் தொகுதியில் போட்டியிட்டு 9,339 வாக்குகள் பெற்று வெற்றி பெற்று நாடாளுமன்றம் சென்றார். பின்னர் சூலை 1960 தேர்தலில் போட்டியிட்டு 11,197 வாக்குகள் பெற்று தோற்றார். 1965 தேர்தலில் மீண்டும் போட்டியிட்டு 18,729 வாக்குகள் பெற்று வெற்றி பெற்றார். 1970 தேர்தலில் போட்டியிட்டு தோற்றார். 1977 தேர்தலில் போட்டியிட்டு 48,883 வாக்குகள் பெற்று மீண்டும் நாடாளுமன்றம் சென்றார். 1977 முதல் 1978 வரை பிரதி சபாநாயகராகவும், 1978 முதல் 1983 வரை சபாநாயகராகவும் பணியாற்றினார். 1983 முதல் 1988 வரை அமைச்சரவை சாராத அமைச்சராகவும், 1988 முதல் 1993 வரை தென் மாகாணசபை ஆளுனராகவும்]] பணியாற்றினார்.  

## ஏனைய பணிகள்
பாக்கீர் மாக்கார் அகில இலங்கை முசுலிம் லீக் அமைப்பின் துணைத் தலைவராகப் பணியாற்றினார். ஈராக்-இலங்கை நட்புறவு சங்கத்தின் தலைவராக இறக்கும் வரை இருந்துள்ளார்.  

## குடும்பம்
பாக்கீர் மாக்காரின் மகன் இம்தியாஸ் பாக்கீர் மாக்கார் பேருவளை நாடாளுமன்ற உறுப்பினராகவும், அமைச்சராகவும் இருந்துள்ளார்.
# முனி (திரைப்படம்)



***முனி*** என்பது 2007ல் வெளியான தமிழ், நகைச்சுவை, திகில் திரைப்படம் ஆகும். இதனை ராகவா லாரன்ஸ் எழுதி இயக்கியுள்ளார். இவரே இப்படத்தின் முக்கிய கதாப்பாத்திரமாகவும் நடித்துள்ளார். இத்திரைப்படத்தில் வேதிகா குமார், ராஜ்கிரண் ஆகியோரும் நடித்துள்ளனர். முனி திரைப்படத்திற்கு பரத்வாஜ் இசையமைத்துள்ளார். இது 9 மார்ச்சு 2007 அன்று வெளியானது. இத்திரைப்படம் அதே பெயரில் தெலுங்கு மொழியில் டப்பிங் முறையில் வெளியிடப்பட்டு பெரும் வரவேற்பைப் பெற்றது. பின்பு இந்தி மொழியில் *ப்ரடிஷோத் எக் ரியல் ரிவெஞ்* ("*Pratisodh-Ek Real Revenge*") என்ற பெயரிலும் வெளியிடப்பட்டது. 2011ல், இதன் தொடரான *காஞ்சனா* திரைப்படம் வெளியானது. இதற்கு அடுத்து 2014ல் முனி 3: கங்கா எனும் திரைப்படமும் வெளியானது. இது முனி திரைப்படத்தொடரின் முதலாவது திரைப்படம் ஆகும்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "சீரியஸான இடங்களில் வரும் காமெடியும், காமெடி பண்ணவேண்டிய இடங்களில் வரும் சீரியஸ் டயலாக்குகளும் ‘இது என்ன டைப் படம்?’ என்று க்ளைமாக்ஸ் வரை குழப்புகிறது. கதைக்குக் கொஞ்சம் மெனக்கெட்டு, திரைக்கதையை இன்னும் காமெடியாகப் பின்னியிருந்தால் முனி எல்லார் மனசிலும் பாய்ந்திருக்கக்கூடும்!" என்று எழுதி மதிப்பெண்களை வழங்கினர்.
# செயற்கைக்கோள் சூரிய முடக்கம்

**செயற்கைக்கோள் சூரிய முடக்கம்** (*satellite solar outage* or *sun outage*) என்பது செயற்கைக்கோள் வழி தொலைத்தொடர்பில் குறிகைகளைப் (சமிக்ஞைகளை) பெறவிடாதபடி இடையூறு ஏற்படுத்தும் இயற்பியல் நிகழ்வாகும். இந்நிகழ்வின்போது குறிகைகள் முற்றிலுமாகத் தடுக்கப்படலாம் அல்லது வலுகுறைந்து நலிவடையலாம். குறைந்த நேரமே நீடிக்கும் இந்நிகழ்வை எப்போது, எங்கே நிகழும் என்பதை முன்கூட்டியே கணிக்க இயலும். இத்தகைய சூரிய முடக்கமானது எல்லா செயற்கைக்கோள்களையும் வானொலித் தொலைத்தொடர்பையும் பாதிக்கும் என்றாலும், செயற்கைக்கோள் வழி தொலைக்காட்சி ஒளி(லி)பரப்பைப் பாதிப்பதால் பரவலாக அறியப்பட்ட ஒன்றாகத் திகழ்கிறது.  
## ஏன் நிகழ்கிறது

ஆற்றல்வாய்ந்த அகலப்பட்டை நுண்ணலை மூலமான சூரியன் செயற்கைக்கோளுக்கு நேர்பின்னே (புவியிலிருந்து பார்க்கும்போது) கடந்துசெல்லும்போது அலைவாங்கியானது செயற்கைக்கோள் குறிகைகளுடன் சேர்த்து சூரியனிலிருந்து வரும் நுண்ணலை மாசுவையும் ஏற்கிறது. இதனால் ஏற்படும் குறுக்கீட்டின் அளவைப் பொறுத்து சிறிய அளவிலான குறிகை சிதைவு அல்லது முழு இழப்பு ஏற்படலாம்.  

## எப்போது, எங்கு நிகழ்கிறது
எந்த நாள், எந்த நேரத்தில் எவ்வளவு காலத்துக்கு இந்த இடையூறு இருக்கும் என்பது பின்வரும் காரணிகளால் தீர்மானிக்கப்படுகிறது:  
- அலைவாங்கியின் அமைவிடம்
- குறிப்பிட்ட செயற்கைக்கோளின் அமைவிடம்
- அலைவாங்கியின் கற்றையகலம்
- புவியிலிருந்து பார்க்கும்போது சூரியனின் தோன்றுநிலை ஆரம்
- அலைவாங்கி செயற்கைக்கோளை நோக்கித் திரும்பியிருப்பதின் துல்லியம்.
புவிநிலை செயற்கைக்கோள்களைப் பொறுத்தவரை தொடர்ந்து சில நாட்களுக்கு தினமும் சில நிமிடங்கள் சூரிய முடக்கத்தால் இடையூறு ஏற்படலாம்.  

## பங்குச் சந்தை செயல்பாட்டில் பாதிப்பு
சில ஆண்டுகளுக்கு முன்பு இவ்வாறு சூரிய முடக்கம் ஏற்படும் நாட்களில் இந்திய பங்குச் சந்தையின் செயல்பாடுகள் 40 நிமிடங்கள் வரை நிறுத்திவைக்கப்பட்டது உண்டு. மிகச் சிறிய துளை முனையங்கள் (VSAT) வழி மட்டுமே பங்கு வணிகம் தொடர்பான தகவல் பரிமாற்றம் நடந்துவந்ததால் இவ்வாறு நேரிட்டது. ஆனால் இணையம், குத்தகை இணைப்பு போன்ற பிற வசதிகள் வந்துவிட்டபிறகு இவ்வாறு நிறுத்திவைக்கப்படுவதில்லை.
# தெலூரியம் மூவாக்சைடு



**தெலூரியம் மூவாக்சைடு** *(Tellurium trioxide)* என்பது TeO<sub>3</sub> என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். தெலூரியம் மற்றும் ஆக்சைடு சேர்ந்து உருவாகும் இச்சேர்மத்தில் தெலூரியம் +6 ஆக்சிசனேற்ற நிலையில் உள்ளது.  

## பல்லுருவ அமைப்பு

மஞ்சள் கலந்த சிவப்பு நிற α-TeO3 மற்றும் சாம்பல்நிற β-TeO<sub>3</sub> என்ற இரண்டு உருவ அமைப்புகளில் தெலூரியம் மூவாக்சைடு காணப்படுகிறது. FeF<sub>3</sub> அமைப்புடன் எல்லா முனைகளையும் பகிர்ந்து கொள்ளும் எண்முக TeO<sub>6</sub> அலகுகள்  
போன்ற அமைப்பை α-TeO<sub>3</sub> உருவமும் செஞ்சாய்சதுர அமைப்புடன் வினைத்திறன் குறைந்த  
β-TeO<sub>3</sub> உருவமும் பெற்றுள்ளன.  

## தயாரிப்பு

ஆர்தோ தெலூரிக் அமிலத்தை (Te(OH)<sub>6</sub>) 300° செல்சியசு வெப்பநிலைக்கு மேல் சூடுபடுத்தினால் α-TeO<sub>3</sub> உருவாகிறது. ஆல்பா வடிவ தெலூரியம் மூவாக்சைடை ஒரு மூடிய குழாய்க்குள் ஆக்சிசன் மற்றும் கந்தக அமிலம் சேர்த்து சூடாக்கினால் β-TeO<sub>3</sub> வடிவமும் உருவாகின்றன.  

α-TeO<sub>3</sub> வடிவ i தெலூரியம் மூவாக்சைடு தண்ணீரில் வினைபுரிவதில்லை. ஆனால் இதைச் சூடாக்கும் போது ஒரு வலிமையான ஆக்சிசனேற்றியாகச் செயல்படுகிறது. காரங்களுடன் சேர்ந்து இது தெலூரேட்டுகளாக உருவாகிறது. α-TeO<sub>3</sub> வடிவம் சூடாக்கும் போது ஆக்சிசனை இழந்து முதலில் Te<sub>2</sub>O<sub>5</sub> ஆகவும் பின்னர் TeO<sub>2</sub> ஆகவும் மாறுகிறது.
# 1620



**1620** (**MDCXX**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டாகும்.  

## நிகழ்வுகள்
- மே 17 - உலகின் முதலாவது குடைராட்டினம் துருக்கியில் காண்பிக்கப்பட்டது.
- செப்டம்பர் 17-அக்டோபர் 7 - செசோரா என்ற இடத்தில் உதுமானியப் பேரரசுப் படையினர் போலந்து–மல்தாவியப் படையினரைத் தோற்கடித்தனர்.
- இங்கிலாந்தில் கடும் குளிர். தேம்சு ஆறு உறைந்தது. இசுக்காட்லாந்தில் 13 நாட்கள் தொடர்ச்சியாகப் பனிப் பெய்தது.
- நவீன கால வயலின் வடிவமைக்கப்பட்டது.
- சூனியக்காரிகள் வேட்டை இசுக்கொட்லாந்தில் ஆரம்பமானது.

## பிறப்புகள்

## இறப்புகள்
- மே 16 - வில்லியம் ஆடம்சு, ஆங்கிலேய சமுராய் (பி. 1564)
- வில்லியம் கீலிங், பிரித்தானியக் கடற்படைத் தலைவர் (பி. 1578)
# தைட்டானியம்(III) ஆக்சைடு


**தைட்டானியம்(III) ஆக்சைடு** *(Titanium(III) oxide)* என்பது Ti<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் தைட்டானியம்(III) ஆக்சைடு அலுமினியம் ஆக்சைடின் படிகஅமைப்புகளில் ஒன்றான குருந்தத்தின்தைட்டானியம் ஈராக்சைடுடன் உலோக தைட்டானியம் சேர்த்து வினைபுரியச் செய்தால் தைட்டானியம்(III) ஆக்சைடு தயாரிக்க முடியும். ஆக்சிசனேற்றம் செய்யும் தன்மை கொண்ட அமிலங்களுடன் இது வினைபுரிகிறது. 200 °செ வெப்பநிலையில் குறைகடத்தி நிலையில் இருந்து உலோகக் கடத்தி என்ற நிலைக்கு தைட்டானியம்(III) ஆக்சைடு நிலைமாற்றம் அடைகிறது.
# உச்சம்பட்டி

தர்மபுரி மாவட்டம் காரிமங்கலம் வட்டம் திண்டல் பஞ்சாயத்துக்கு உட்பட்டது உச்சம்பட்டி கிராமம். காரிமங்கலத்திலிருந்து மொரப்பூர் செல்லும் வழியில் அமைந்துள்ளது. விவசாயமும் விவசாயம் சார்ந்த தொழிலுமே பிரதானமாக உள்ளது.  

## விவசாயம்
விவசாயம் என்பது மழை பெய்தால் நெல் வாழை மஞ்சள் வெங்காயம் வெண்டை சாமந்தி சம்பங்கி உள்ளிட்டவை பயிரிடப்படுகிறது.  

## கோவில்கள்
இவ்வூரில் அமைந்துள்ள கோயில்கள்:  
- முத்தமிழ் முருகன் கோயில்
- ஐயப்பன் கோயில்

## திருவிழாக்கள்
பங்குனி உத்திர தோ்த்திருவிழா ஆண்டுதோறும் கொடியேற்றத்துடன் ஏழு நாட்கள் கொண்டாடப்படுகிறது. ஆடி கிருத்திகையும் இங்கு வெகு விமர்சியாக கொண்டாடப்படுகிறது.  

மாாியம்மன் திருவிழா என்பது ஊாின் நிலையைப் பொறுத்து மழை பெய்து செழிப்பாக இருந்தால் ஆண்டுதோறும் கொண்டாடப்படுகிறது. மேலும் உச்சம்பட்டி, சப்பானிப்பட்டி, அடிலம், பொன்னோி, சிக்கத்திம்மனஅள்ளி ஆகிய ஐந்து கிராம மக்கள் ஒன்றிணைந்து கொண்டாடும் *மண்டு செய்தல்* வெகு விமா்சியாக நடைபெறுகிறது. பொங்கல் பண்டிகையின் பாேது ஊா் முழுவதும் சோ்ந்து வழிபாடு நடத்துகின்றனா்.  

## வெளியிணைப்புகள்
- http://www.elections.tn.gov.in/pdf/dt6/ac057/ac057218.pdf

https://www.maalaimalar.com/news/district/2020/02/14222731/1286016/drinking-water-ask-woman-siege-near-kaveripattinam.vpf
# சிறீ கிருஷ்ணா கலை அறிவியல் கல்லூரி



**சிறீ கிருஷ்ணா கலை அறிவியல் கல்லூரி** அல்லது சுருக்கமாக **கிருஷ்ணா கல்லூரி** இந்தியாவின் தமிழ்நாட்டில் கோயம்புத்தூர் மாவட்டத்தில் செயற்பட்டுவரும் தனியார் கலை அறிவியல் கல்லூரியாகும். 1997ஆம் ஆண்டில் விஎல்பி அறக்கட்டளையால் தொடங்கப்பட்ட இக்கல்லூரி சீர்தரத்துக்கான அனைத்துலக நிறுவனத்தினால் (ஐஎஸ்ஓ) தரச்சான்று அளிக்கப்பட்ட இருபாலர் பயிலும் கல்லூரியாகும்.  

## அமைவிடம்
தேசிய நெடுஞ்சாலை 47இல் உள்ள குனியமுத்தூரின் சுகுணாபுரத்தில் 15 ஏக்கர் பரப்பளவில் செயற்பட்டுவருகிறது.  

## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# தேரி காதை

**தேரி காதை** என்பது பாலி மொழியிலமைந்த, பௌத்தப் பிக்குணிகளின் பாடல்களடங்கிய பனுவலாகும். *திரிபிடகங்களாகத்* தொகுக்கப்பட்ட பௌத்த நூல்களுள் தேரி காதை *சூத்தபிடகத்தில்* இடம்பெறுகிறது. இதற்குள்ளும், பலவகை நூல்களின் தொகுப்பு எனப் பொருள்படும் *குத்தக நிகாயம்* என்ற வகைப்பாட்டிற்குள் அடங்கிய பதினான்கு நூல்களில் ஒன்றாக தேரி காதை உள்ளது.  

## முக்கியத்துவம்
பெண் வெளிப்பாட்டு வரலாற்றை அறிவதில் தேரி காதை முன்வைக்கும் அரசியல் பெண்ணியவாதத்தின் அடிப்படை அம்சங்களைக் காட்டுவதாக உள்ளதாகவும், இந்தியச் சூழலில் பெண்ணியவாதம் என்பது ஒரு இறக்குமதிச் சரக்கு என்ற கருத்தைத் தகர்ப்பதாகவும் உள்ளதாக அ. மங்கை மதிப்பிடுகிறார். தேரி காதை காட்டும் குடும்பப் பெண்கள், கணிகையர், பிக்குணிகள் என்ற மூன்று வகைப்பட்ட பெண்களின் உலகமானது வீட்டு உழைப்பின் செக்குமாட்டுத் தன்மை, பெண்களின் மாற்றுவகைப் பட்ட அறியும் திறன், வழக்கமான உடல் மறுப்பிலிருந்து வேறுபட்ட உடல் உணர் புரிதல் ஆகிய தளங்களில் இன்றளவும் பொருத்தப்பாடு உடையதாகக் குறிப்பிடுகிறார். கிறித்துவின் காலத்திற்கு முன்பே இயற்றப்பட்ட தேரி காதையில் பெண்கள் தமக்கே உரிய மொழியில் தம்மை வெளிப்படுத்தியிருக்கின்றனர் என்றும், இப்பாடல்கள் காட்டும் அனுபவங்களின் பரப்பு விரிவானது என்றும் இப்பனுவலை ஆய்வு செய்த உமா சக்கரவர்த்தி குறிப்பிட்டுள்ளார்.  

தேரி காதையில் உள்ள பாடல்களுக்கு ஒரு எடுத்துக்காட்டாக முத்தா என்ற பிக்குணியின் பாடலின் மொழிபெயர்ப்பு கீழே தரப்படுகிறது:  

## ஆங்கில மொழிபெயர்ப்புகள்
- *Psalms of the Sisters*, (மொ-பு) சி. ஏ. எஃப். ரைஸ் டேவிட்ஸ் (C. A. F. Rhys Davids), 1909; *Psalms of the Early Buddhists* இல் மறுஅச்சு செய்யப்பட்டது, பாலி பனுவல் மன்றம், பிரிஸ்டல்; செய்யுள் வடிவிலான மொழிபெயர்ப்பு
- *Elders' Verses*, (மொ-பு) கே. ஆர். நார்மன் (K. R. Norman), 1971, பாலி பனுவல் மன்றம், பிரிஸ்டல்

இவ்விரு மொழிபெயர்ப்புகளும் ஒரே காகித அட்டைத் தொகுதியாக *Poems of Early Buddhist Nuns* என்ற தலைப்பின்கீழ் மறு அச்சு செய்யப்பட்டு வெளிவந்துள்ளது. அதில் நார்மனின் குறிப்புகள் இடம்பெறவில்லை என்றாலும் ரைஸ் டேவிட்ஸ் மொழிபெயர்த்த விளக்கவுரையின் தெரிந்தெடுத்த பகுதிகள் தரப்பட்டுள்ளன.  

- *Songs of the Elder Sisters*, பிரான்சிஸ் பூத் (Francis Booth) தேர்ந்தெடுத்து செய்யுள் வடிவில் மொழிபெயர்த்த 14 பாடல்கள், 2009, மின் நூல் (கிண்டில்).
- *Therigatha: Poems of the First Buddhist Women*, (மொ-பு) சார்லஸ் ஹால்லிசி (Charles Hallisey), மூர்த்தி இந்திய செவ்வியல் நூலகம் & ஹார்வர்டு பல்கலைக்கழக அச்சகம் (ஜனவரி 2015), கெட்டி அட்டை, 336 பக்கங்கள்,

## தமிழ் மொழிபெயர்ப்பு
அ. மங்கையின் மொழிபெயர்ப்பில் சந்தியா பதிப்பக வெளியீடாக *தேரி காதை - பௌத்தப் பிக்குணிகளின் பாடல்* 2007இல் வெளிவந்துள்ளது. செய்யுள்களின் எண்ணிக்கையின் அடிப்படையில் 'ஒற்றைச் செய்யுள் பாடல்கள்' முதலாக 'பெருங்காண்டம்' ஈறாக பதினாறு சருக்கங்கள் இம்மொழிபெயர்ப்பில் இடம்பெற்று உள்ளன. பாடல்களின் தொடக்கத்தில் அப்பாடலைப் பாடிய பிக்குணியைப் பற்றிய உரை இடம்பெற்றுள்ளது. முன் இணைப்பாக தில்லிப் பல்கலைக்கழக மேனாள் வரலாற்றுப் பேராசிரியர் உமா சக்கரவர்த்தியின் தேரி காதை பற்றிய ஆங்கிலப் பேச்சின் தமிழ் வடிவமும், பின்னிணைப்பாக பௌத்தக் கலைச்சொற்கள் விளக்கமும் தரப்பட்டுள்ளன.  

ரைஸ் டேவிட்சின் ஆங்கில மொழிபெயர்ப்பை முதல் நூலாகவும், நார்மன் மொழிபெயர்ப்பைத் துணை நூலாகவும் கொண்டு பௌத்தம் சார்ந்த தமிழ் நூல்களான மணிமேகலை, நீலகேசி ஆகியவற்றை வாசித்துப்பார்த்துவிட்டு கவிதை வடிவில் மொழிபெயர்த்திருப்பதாக மொழிபெயர்ப்பாளர் குறிப்பிடுகிறார்.
# மா மதுரை


**'மா மதுரை**' என்பது 2007ல் வெளிவந்த தமிழ் திரைப்படமாகும். இதை புதிதாக அறிமுகமாகிய கே. கே. கிருஷ்ணன் அவர்கள் இயகியுள்ளார். முக்கிய கதாப்பாதிரங்களாக நகைச்சுவை நடிகர் சிங்கமுத்துவின் மகன் வாசன் கார்த்திக் மற்றும் ராஜஸ்ரீயின் (நடிகை) தங்கையான மிதுனா ஆகியோர் நடித்துள்ளனர். இத்திரைப்படத்திற்கு கார்த்திக் ராஜா இசையமைத்துள்ளார். இது 13 சூலை 2007 அன்று வெளியானது.
# பினாங்கு பன்னாட்டு வானூர்தி நிலையம்



**பினாங்கு பன்னாட்டு வானூர்தி நிலையம்** அல்லது **பாயான் லெப்பாஸ் பன்னாட்டு வானூர்தி நிலையம்** , (ஆங்கிலம்: *Penang International Airport*; மலாய்: Lapangan Terbang Antarabangsa Pulau Pinang; சீனம்: 檳城國際機場; என்பது பினாங்கின் தலைநகரான ஜோர்ஜ் டவுனிலிருந்து 16 கி.மீ. (9.9. மைல்) தொலைவில் அமைந்துள்ள இந்த வானூர்தி நிலையம். மலேசிய நாட்டின் பழைய வானூர்தி நிலையங்களில் ஒன்றாகும். 1935-ஆம் ஆண்டில் திறக்கப்பட்டது.  

2020-ஆம் ஆண்டில், 1,826,121 பயணிகள் இந்த விமான நிலையத்தைப் பயன்படுத்தி உள்ளனர். 30,433 விமான நகர்வுகளைப் பதிவு செய்துள்ளது. கோலாலம்பூர், கோத்தா கினாபாலு பன்னாட்டு விமான நிலையங்களுக்கு அடுத்ததாக நாட்டின் சுறுசுறுப்பான விமான நிலையங்களில் மூன்றாவதாக உள்ளது. மேலும் பன்னாட்டுப் பயணிகள் மற்றும் சரக்கு சேவையில் கோலாலம்பூருக்கு அடுத்ததாக இரண்டாம் நிலையில் உள்ளது.  

குறைந்த கட்டண விமான சேவை நிறுவனங்களான பயர்பிளை வானூர்திச் சேவை மற்றும் ஏர்ஆசியா விமான நிறுவனங்களின் கூடுதுறையாக (hub) உள்ளது.  

## வரலாறு

பாயான் லெப்பாஸ் பன்னாட்டு விமான நிலையம் என்று முன்பு பெயரிடப்பட்டது. 1935-ஆம் ஆண்டில் பினாங்கு மாநிலம், பிரித்தானியக் காலனித்துவ பகுதியாக இருந்தபோது இந்த விமான நிலையம், கட்டி முடிக்கப்பட்டது.  

1941-ஆம் ஆண்டு டிசம்பர் மாதத்தில், இரண்டாம் உலகப் போரின் போது, ஜப்பானிய இராணுவம் பினாங்கைத் தாக்கியபோது, ஜப்பானிய வான்வழித் தாக்குதல்களால் முதலில் தாக்கப்பட்ட இடங்களில் இந்த விமான நிலையமும் ஒன்றாகும்.  

### ஜப்பானியர் தாக்குதல்

பட்டர்வொர்த் அரச ஆஸ்திரேலிய விமாளத்தளம்; மற்றும் பாயான் லெப்பாஸ் அனைத்துலக விமான நிலையம் உட்பட பினாங்கில் உள்ள அனைத்து விமான நிலையங்களையும் ஜப்பானியர்கள் குறிவைத்து தாக்கினார்கள். பினாங்கில் இருந்த பிரித்தானிய, ஆஸ்திரேலிய விமானப்படைப் பிரிவுகளைச் செயல் இழக்கச் செய்வதே அவர்களின் நோக்கமாக இருந்தது.  

1970-களில், விமான நிலையத்தில் பெரிய விரிவாக்கம் மேற்கொள்ளப்பட்டது. பின்னர் மிகப்பெரிய பயணிகள் ஜெட் விமானமான போயிங் 747 ரக விமானங்கள் தரை இறங்குவதற்காக ஓடுபாதை நீளமாக்கப்பட்டது. 1979-ஆம் ஆண்டு விரிவாக்கப் பணிகள் நிறைவு அடைந்தன. பினாங்கு பன்னாட்டு விமான நிலையம் என்று பெயர் மாற்றம் செய்யப்பட்டது.  

## பொது
வடக்கில் இருந்து வரும் பயணிகள் ஜோர்ஜ் டவுன், பட்டர்வொர்த் மற்றும் பினாங்கு பாலம் மற்றும் பினாங்கு இரண்டாவது பாலம் ஆகிய இரண்டு பாலங்களையும் பார்க்க முடியும்.  

நாட்டின் மற்ற பெரிய விமான நிலையங்களுடன் ஒப்பிடும்போது காத்திருப்பு நேரங்கள் குறைவு. விமான நிலையத்தில் நெரிசல் இல்லை. மற்றும் பயனாளர்களுக்குத் தேவையான அடிப்படை வசதிகள் உள்ளன.
# புலி வருது (திரைப்படம்)



***புலி வருது*** (English:*Puli Varudhu(Tiger is coming)*) என்பது 2007ல் வெளிவந்த காதல், குடும்பத் தமிழ்த் திரைப்படம் ஆகும். இத்திரைப்படத்தை ஜி. வி. குமார் இயக்கியுள்ளார். இதில் கீதன் ரமேஷ் மற்றும் மல்லிகா கப்பூர் முக்கிய கதாப்பாதிரங்களாக நடித்துள்ளனர். மற்றும் லிவிங்ஸ்டன், கருணாஸ், சரண்யா ஆகியோரும் நடித்துள்ளனர். இத்திரைப்படம் 21 டிசம்பர் 2007 அன்று வெளியானது.
# வீராசாமி



**வீராசாமி** என்பது 2007ல் வெளிவந்த அதிரடித் தமிழ் திரைப்படம் ஆகும். இத்திரைப்படம் முழுவதும் டி. ராஜேந்தராலேயே உருவாக்கப்பட்டது. மும்தாஜ் (நடிகை) மற்றும் மேக்னா நாயுடு ஆகியோர் இவருடன் சேர்ந்து இத்திரைப்படத்தில் நடித்துள்ளனர்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "பாசம், நேசம், கற்பு, காதல், வீரம், நேர்மை, துணிவு, சேவை, நீதி, மானம்... என்ன வேணும் உங்களுக்கு? எல்லாமே இருக்கு 'வீராசாமி'யில்! ஆனா எது, எங்கே, எப்படி இருக்கணுமோ அப்படி இல்லாம ஏறுக்குமாறா இருக்கு!... பரீட்சைக்கு மார்க் போடலாம்... விஷப் பரீட்சைக்கு..?" என்று எழுதினர்.